Publication: Magyar Közlöny
Issue: MK-2008-15 (Year: 2008, Number: 15)
Era: 2004-2010
Section: szóló 21/2006. (XI. 24.) MNB rendeletben, továbbá a
Paragraph Index: 268

b) A másik aláírás-bejelentõt a pénztár készpénz készletének kiegészítéséhez szükséges pénzfelvételhez kell elkészíteni. Az aláírásra jogosultként a honvédelmi szerv vezetõjét és megbízottjait, valamint a pénzügyi referatúra állományából kijelölt referenseket kell bejelenteni. A 4 példányban elkészített aláírás-bejelentõn: – „a számlatulajdonos bélyegzõje” helyen a „HM KPÜ Pénzügyi Referens” feliratú, számozott bélyegzõ lenyomatát kell feltüntetni; – „a bejelentõ szerv vezetõjének aláírása és bélyegzõje” helyen a honvédelmi szerv vezetõje ír alá és saját bélyegzõjével érvényesíti a bejelentést; – „a számlatulajdonos felügyeleti hatósága” rovatban a HM KPÜ vezérigazgatója ír alá és saját bélyegzõjével igazolja a bejelentést; – a karton elsõ oldalának bal felsõ sarkán és hátoldalán az „Egyéb kikötések” rovaton piros nagybetûkkel fel kell tüntetni: „CSAK KÉSZPÉNZFELVÉTELRE JOGOSÍT!”. (Az aláírás-bejelentõ 1 példánya a referatúráé, 1 példánya az SZVO-é, 2 példánya pedig a Kincstáré.) A készpénzfelvételre kijelölt személyekrõl, a Magyar Államkincstár pénztárában „készpénzfelvételre jogosultak bejelentése” címû nyomtatványon kell értesíteni az illetékes kincstári igazgatóságot. A nyomtatványt a pénzügyi referatúra bélyegzõjével és az aláírás-bejelentõn szereplõ referensek közül 2 fõ aláírásával kell hitelesíteni. A nyomtatványt 3 példányban kell elkészíteni, melybõl 1 példány a referatúráé, 2 példány a Kincstáré.

Source: https://magyarkozlony.hu/hivatalos-lapok/7ad0c57f93b41a755edb4d9ad235c700c7d09d84/dokumentumok/b4c9febc7e9671012dbbad34102b2bd0d00a9e2a/letoltes